— Сюжэтам для малюнка можа быць прафесія, захапленне, нават любімая жывёла. Часам нагодай для экслібрыса становіцца жарт, зразумелы толькі самому адрасату і набліжаным да яго людзям, — расказала мастачка Яўгенія Цыбульская. — Работы, прадстаўленыя на выстаўцы ў гістарычным музеі, рыхтаваліся за 2015—2016 гады. У экспазіцыі сабраны розныя па тэматыцы экслібрысы, прысвечаныя мастакам, музыкантам, літаратарам, дзеячам культуры. Некаторых я ведаю даўно, і экслібрысы для іх ствараліся на аснове цёплага сяброўства, а некаторыя кніжныя знакі зроблены пад уплывам першага ўражання ад знаёмства з чалавекам літаральна пасля некалькіх дзён пасля сустрэчы.